קית' דיווידס

קית' בנטלי דיווידס (באנגלית: Keith Bently Davids, נולד ב-11 ביולי 1968) הוא קצין בדרגת אדמירל משנה המכהן כמפקד פיקוד הלוחמה המיוחדת של צי ארצות הברית.

ביוגרפיה
בראדלי גדל במיאמי שבפלורידה. ב-1990 סיים לימודיו באקדמיה הימית של ארצות הברית והתגייס לצי. הוא התנדב ליחידת אריות הים ונהיה ללוחם וקצין ביחידה. הוא שירת כמפקד מחלקה בצוות 2 של אריות הים, שימש סגן מפקד צוות 7 ומפקד צוות 1. כמו כן שימש מפקד כוח המבצעים המיוחדים הבין-זרועי בעיראק. תפקידים נוספים אותם מילא הם עוזר למפקד הצי האטלנטי, עוזר צבאי לנשיא ארצות הברית וסגן מנהל המשרד לעניינים צבאים בבית הלבן. שירת כסגן מפקד כוח 3 של פיקוד הלוחמה המיוחדת של הצי, ראש תחום אימונים במרכז הלוחמה המיוחדת של הצי, קצין אג"ם וסגן מפקד פיקוד הלוחמה המיוחדת.

פיקד על מרכז הלוחמה המיוחדת של הצי. בשנים 2017 עד 2020, שימש כמנהל המשרד לעניינים צבאים בבית הלבן. ב-2020 מונה למפקד המבצעים המיוחדים של פיקוד דרום של ארצות הברית. באוגוסט 2022 מונה למפקד פיקוד הלוחמה המיוחדת של הצי.

דיווידס בוגר תואר שני ניתוח מערכות הון אנושי מבית הספר של הצי ללימודים מתקדמים ובעל תואר שני באסטרטגיית ביטחון לאומי ממכללת המלחמה הלאומית. הוא נשוי לאיווט דיווידס, אף היא קצינה בדרגת אדמירל משנה בצי, והם הורים לתאומים.

מנעוריו הוא משתתף בשיט תחרותי בדגמי 470 ולייזר. כמו כן הוא מתחרה בטריאתלון איש הברזל.

קישורים חיצוניים

 ביוגרפיה באתר צי ארצות הברית

אדמירלים בצי ארצות הברית
מעוטרי כוכב הארד
אמריקאים מעוטרי אות לגיון ההצטיינות
לוחמי אריות הים
מפקדי פיקוד הלוחמה המיוחדת של צי ארצות הברית
מעוטרי מדליית השירות המצוין של מחלקת ההגנה
אמריקאים שנולדו ב-1968